CELEX: C2004/314/48
Language: lv
Date: 2004-12-18 00:00:00
Title: Pirmās instances tiesas spriedums 2004. gada 21. oktobrī lietā T-49/03 Gunda Schumann pret Eiropas Kopienu Komisiju (Ierēdņi — Vispārējs konkurss — Iepriekšējās atlases tests — Viena vairāku atbilžu (multiple choice) jautājuma anulēšana — Samērīguma princips — Paziņojuma par konkursu pārkāpums)

18.12.2004   
            
            
               LV
            
            
               Eiropas Savienības Oficiālais Vēstnesis
            
            
               C 314/19
            
         
      PIRMĀS INSTANCES TIESAS SPRIEDUMS
   
   2004. gada 21. oktobrī
   lietā T-49/03 Gunda Schumann pret Eiropas Kopienu Komisiju (1)
   
   (Ierēdņi - Vispārējs konkurss - Iepriekšējās atlases tests - Viena vairāku atbilžu (multiple choice) jautājuma anulēšana - Samērīguma princips - Paziņojuma par konkursu pārkāpums)
   (2004/C 314/48)
   tiesvedības valoda - vācu
   Lietā T-49/03 Gunda Schumann, ar dzīvesvietu Berlīne (Vācija), ko pārstāv advokāts Y. Bock, kas norādīja adresi Luksemburgā, pret Eiropas Kopienu Komisiju (pārstāvji – J. Currall, kam palīdz advokāts B. Wägenbaur, kas norādīja adresi Luksemburgā) par prasību par vispārējā konkursa COM/A/11/01 atlases komisijas lēmuma, ar kuru prasītājam ir liegta iespēja piedalīties iepriekšējās atlases testam sekojošajos pārbaudījumos, atcelšanu, Pirmās instances tiesa (piektā palāta) šādā sastāvā: priekšsēdētāja P. Lindh, tiesneši R. García - Valdecasas, J. D. Cooke, sekretāre D. Christensen, administratore, 2004. gada 21. oktobrī ir pasludinājusi spriedumu, kura rezolutīvā daļa ir šāda:
   
               1)
            
            
               Prasību, ciktāl tā attiecas uz 2002. gada 19. jūlija lēmuma atcelšanu, noraidīt kā nepieņemamu;
            
         
               2)
            
            
               Prasību, ciktāl tā attiecas uz 2002. gada 4. jūnija lēmuma atcelšanu, noraidīt kā nepamatotu;
            
         
               3)
            
            
               puses sedz savus izdevumus pašas.
            
         
      (1)  OV C 101, 26.4.2003.